OpenLLM-France/wikimedia huggingface dataset:
# Enpresa txiki eta ertain

Enpresa txiki eta ertainak (edo ETEak) tamainaz mugatuta sailkatzen diren enpresak dira. Europar Batasunean 250 langile baina gutxiagoko enpresak hartzen dira aintzat. Izan ere, 2005etik hona salneurria eta produktibitatea ere hartzen dira kontuan.
Halaber, hiru azpikategorietan sailkatzen dira. 10 langile baino gutxiagokoak mikroenpresak dira, 50 langile baino gutxiagokoak enpresa txikiak, eta 250 baino gutxiagokoak, ertainak.
Amerikako Estatu Batuetan beste muga batzuk erabiltzen dira; 500 langile baino gutxiagokoak ertainak dira, 250 langile baino gutxiagokoak txikiak eta 10 langile baino gutxiagokoak, hauek bai, mikroenpresak.
ETEak oso arruntak dira, munduko enpresen %99 osatzen dute, eta munduko Barne Produktu Gordinaren %40-50.

## Erreferentziak

* ↑ (Ingelesez) Europar Komisioa. Recommendation 2003/361/EC: SME Definition. (Noiz kontsultatua: 2010-10-26).
* ↑ Espainiako Gobernua. ETEen definizioa. (Noiz kontsultatua: 2010-10-26).

## Kanpo estekak

* Datuak: Q622439
* Multimedia: Small and medium-sized enterprises / Q622439
# Enpresen Zuzendaritza eta Kudeaketa Masterra

Enpresen Zuzendaritza eta Kudeaketa Masterra edo Enpresa Administrazioko Masterra, MBA siglez ere ezaguna (Master of Business Administration ingelesezko izenetik), enpresen administrazio eta zuzendaritzako graduondoko programa akademikoa da.
Oro har, MBA baten lehen urtean, enpresaren testuingurua eta enpresaren eginkizun operatiboak ezagutzen trebatzen dute ikaslea. Bigarren urtea espezializatuagoa da eta zuzendaritza-trebetasunetan bustitzea da helburua. Formakuntzaren horretan, lehentasuna ematen zaio enpresa-kudeaketako erronkak gainditzeari, barne-komunikazio, lidergo-gaitasun eta goi-zuzendaritza moduan.
MBA baten formatuan aldaketak daude iraupenari, edukiari eta ikasteko metodoari dagokienez. Iraupena urtebetetik hiru urtera bitartekoa izan daiteke, eta Executive MBA izeneko modalitate bat dago, esperientzia profesional handiagoa duten pertsonentzat, zeinean ohikoan formakuntza lanarekin bateratu daitekeen.
MBA programa askok arlo batean espezializatzeko edo kontzentratzeko aukera ematen dute, hala nola finantzak, marketina, logistika, giza baliabideak, eta abar.
2022 bitartean, ez da euskarazko MBArik eskaini inon, horretarako planak aipatu izan diren arren.

## Erreferentziak

* ↑ «Executive MBA - Enpresen Zuzendaritza eta Kudeaketa Masterra - Enpresa Institutua - Instituto de Economía Aplicada a la Empresa - UPV/EHU» Enpresa Institutua - Instituto de Economía Aplicada a la Empresa (Noiz kontsultatua: 2022-10-24).
* 1 2 «MBA bat euskaraz?» Enpresa Bidea (Noiz kontsultatua: 2022-10-24).

## Ikus, gainera

* Jon Landeta

## Kanpo estekak

* Datuak: Q191701
# Enpresarean

Enpresarean, enpresa eta profesionalen sarea Bai Euskarari Elkartearen proiektu bat da. Euskaraz lan egin nahi duten enpresen eta profesionalen arteko harremana eta elkarlana sustatzen dihardu, 2012tik. Bi urtean behin antolatzen den Enpresarean azoka, Enpresarean Foroa eta Enpresarean.eus webgunea dira egitasmoaren ardatz. Gipuzkoako Foru Aldundia da proiektuaren babesle nagusia. Euskararen prestigio soziala areagotu asmo du.
Enpresareanek helburu nagusi hauek ditu:
* euskaraz lan egiten duten edota zerbitzuak eta produktuak euskaraz eskaini nahi dituzten profesionalen eta organizazioen elkargunea izatea;
* Enpresarean Azoka eta Foroa sustatzea eta Enpresarean proiektua esparru berrietara zabaltzea eta ezagutaraztea;
* enpresen eta profesionalen artean baliabideak, esperientziak edo jakintzak partekatzea eta elkarlana sustatzea;
* euskaraz lan egin nahi duten edota zerbitzua euskaraz eskaini nahi duten organizazioei eta profesionalei erraztasunak ematea;
* euskarazko zerbitzuak eta produktuak eskaintzen dituzten entitateei eta profesionalei negozio-aukerak handitzea eta salmentarako gune bat eskaintzea;
* euskaraz proiektu eta zerbitzu berriak sustatzea.

## Kanpo estekak

* Enpresarean webgunea
* Datuak: Q61069777
# Enpresa misto

Enpresa mistoak partaidetza sektore publikoaren eta pribatuaren artean banatuta duten enpresak dira. Beraz sektore pribatukoak eta sektore publikokoak dira aldi berean enpresa hauek.

## Kanpo estekak

* Datuak: Q5831786
# Dracut (Massachusetts)

Dracut Ameriketako Estatu Batuetako inkorporatutako herri bat da. Middlesex konderrian dago, Massachusetts estatuan. 32.617 biztanle ditu, 21,36 kilometro koadroko azaleran banatuta.

## Ikus, gainera

* Middlesex konderrian

## Kanpo estekak

* Datuak: Q782882
* Multimedia: Dracut, Massachusetts / Q782882
# Draethen

Draethen, Galesko udalerri bat da, Caerphilly konderrian.

## Kanpo estekak

* Datuak: Q5304751
* Multimedia: Draethen / Q5304751
# Erne (argipena)

Erne hitzak adiera zenbait ditu:
* Ertzainen Nazional Elkartasuna (ErNE), Ertzaintzako sindikatua.
* Erne (Éirne) aintzirak, Ipar Irlandako bi aintziratako sistema.
* Erne (Éirne) ibaia, Ipar Irlandako ibaia.
* Erne Integrated College, Ipar Irlandako ikastetxea.

## Ikusi ere

* Ernai (argipena)
# Erne

    Artikulu hau Ipar Irlandako aintzireei buruzkoa da; beste esanahietarako, ikus «Erne (argipena)».
Erne (ingelesez Lough Erne eta irlanderaz Loch Éirne, euskaraz "Ernairen aintzira" esan nahiko luke, Ernai hau Fir Bolg tribuetako bat litzatekelarik) Ipar Irlandako Fermanagheko konderrian dagoen aintzira da. Aintzira honen betebidea Erne ibaia da, hustubidea aldiz, Shannon ibaia. Inguruan duen udalerrik garrantzitsuena Enniskillen da.

## Iruditegia

* Erne aintziraren goialdea
* Erne aintziraren behealdea
* Ikuspegia
* Ikuspegia

## Erreferentziak

* ↑ Euskaltzaindia. Europako toponimia fisikoa. .

## Ikus, gainera

* Irlandako aintziren zerrenda

## Kanpo estekak

* Datuak: Q1324180
* Multimedia: Lough Erne / Q1324180
# Erne (sindikatua)

Erne (Ertzainen Nazional Elkartasuna izenaren akronimoa) Ertzaintzako sindikatuetako bat da, 1984an sortua.
1998an, Ertzaintzaren sindikatu nagusia bilakatu zen, ELAri lehen zeukan nagusigoa kenduz. 1999an 3.000 afiliatu zituen, eta urte horretan egin zuen bere V. Biltzarra. Biltzar hartan oso kritiko agertu zen Ertzaintzaren arduradunek kale-borrokaren eta ETAren jardunaren aurrean zuten jarrerarekin. Aurretik ere maiz kritikatu zituen Ernek Eusko Jaurlaritzako Herrizaingo Saileko eta Ertzaintzako buruzagiak. Kritika horiek zirela eta, Teo Santos Erneko bozeramaile izandako ertzaina espedientatu egin zuen Herrizaingo Sailak. 2000. urteko otsailean, Erne sindikatuak Basta Ya ekimenaren ETAren aurkako agiriarekin bat egin zuen. Sindikatuaren atxikimendu eta jarrera-hartze politikoek ere jaso zuten kritikarik Erneren lehen urteetako buruzagien aldetik. 2001. urteko urtarrilean, bere egoitzaren aurkako atentatua jasan zuen Ernek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q8777446
# Ernei

Ernei Errumaniako udalerri bat da, Mureș konderrian. 5.843 biztanle ditu, 66,95 kilometro koadroko azaleran banatuta.

## Herriak

Udalerrian honako herriak daude:
Ernei $^{(en)}$ Călușeri $^{(en)}$ Dumbrăvioara $^{(en)}$ Icland $^{(en)}$ Săcăreni $^{(en)}$ Sângeru de Pădure $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12104071
* Multimedia: Ernei, Mureş / Q12104071
# Erne ibaia

Erne ibaia (gaeleraz Abhainn na hÉirne), Irlanda uhartearen iparraldeko Ulster probintzian kokaturiko ibaia da, Ipar Irlanda eta Irlandako Errepublikaren lurrak zeharkatzen dituena.

## Izena

Éirne printsesa mitologikoaren izena dauka.

## Ibilbidea

Erne ibaia Ulsterreko bigarren ibairik luzeena da, Bann ibaia baino 9 kilometro motzagoa baita.
Cavaneko konderrian sortzen da Stradone herriaren ondoko Gowna aintziran. Ondoren Ipar Irlandako muga zeharkatu eta Fermanagheko konderrian sartzen da. Bertan Erne aintzirak eratzen ditu. Goiko eta beheko aintziren artean konderriko hiriburua den Enniskillen zeharkatzen. Beheko Erne aintziratik ateratzen denean Donegalgo konderrian sartzen da kilometro gutxi batzutan Ballyshannonen itsasoratzen delarik.
Shannon–Erne ubideak Shannon ibaiarekin lotzen du.

## Kanpo estekak

* Datuak: Q122766
* Multimedia: River Erne / Q122766
# Ernen

Ernen Suitzako udalerria da. Valais kantonamenduan dago, Goms barrutia barrutian. 2014an 492 biztanle zituen 35,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70347
* Multimedia: Ernen / Q70347
Bellwald Binn Blitzingen Grengiols Lax $^{(en)}$ Niederwald $^{(en)}$ Grafschaft $^{(en)}$ Fiesch
# Eleusa

Eleusa edo eleousa (Ἐλεούσα, "xamurtasuna" grezieraz, baita ere glicofilusa edo glykophilousa) ikonografia erlijiosaren errepresentazio mota bat da; hortan Jesus haurra eta haren ama, Ama Birjina, azaltzen dira, gertutasun handia erakutsiz: bien aurpegiak elkarrik ikutuz daude eta haurraren besoa emakumearen lepoaren inguruan ikusten da. Irudi hau Bizantziar artearen adierazpena da, bereziki ikonoetakoa. Haren jatorria Egiptoko kristau koptoen kulturan aurkitu da.
Ikono hauen pertsonaiak oso lotuta daude, beraz. Teologikoki lotura horrek Theotokos izena du. Erlijioaren ikuspuntutik interpretazio sinbolikoa du, bestetik: Maria, kristau guztien ama eta elizaren sinboloa.
Mendebaldeko kristau arteak ere gaia garatu zuen baina beste oinarri estetikoetatik abiatuta. Kasu horretan Xamurtasunaren Ama Birjina bezala ezagutzen da.
* Donatelloren Madonna Pazzi, 1420.
* Andrea della Robbiaren tailerra.
* Rafaelen Madonna Tempi, 1508.
* Errusiako "Starorousskaïa", XIII. mendea.

## Erreferentziak

* ↑ Louis Réau: L'art russe des origines à Pierre le Grand, Henri Laurens éditeur, Paris 1920. 150 or.
* ↑ [http://www.historiarte.net/iconografia/ternura.html%5B%5D

## Kanpo estekak

* Xamurtasunaren birjina.
* Xamurtasunaren birjina eta Eleousa
* Datuak: Q1328300
* Multimedia: Eleusa / Q1328300
# Eleusis

Eleusis (grezieraz: Ελευσίνα, Elefsina; antzinako grezieraz: Ἐλευσίς, Eleusis) Greziako Atikako hiria eta portua zen, izen bereko badian. Demeterren eta Pertsefoneren santutegiko hondakinak gordetzen dira oraindik. Eskiloren jaioterria.

## Historia

Atenasko hiriari lotu zitzaion K.a. VII. mendetik aurrera. Apaiz-hiri bihurtu zen, eta bertan ikasten zituzten atenastarrek erritu ezkutuak egiten zituzten; urtero ospatzen ziren hauek, Eleusisko misterioak izenekoak. K.a. XIV-XII. mendeetako nekazarien gurtza zaharretan zuten jatorria eta garrantzi handia zuten greziarren erlijioan.

## Ikus, baita ere

* Ninnion taulatxoa
* Eleusis (mitologia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q204905
* Multimedia: Eleusis / Q204905
# Eleria

Eleria Euskal Herriko legelarien aldizkaria da, 1996tik 2003ra bitartean 24 zenbaki eta 266 artikulu argitaratu zituen.
Eusko Ikaskuntzaren babesean 1996an sortu zen legelarien aldizkariaren zero zenbakia, Josu Iñaki Erkorekaren zuzendaritzapean, eta Zuzenbidearen atal guztiak euskaraz lantzea zuen eginbide. Euskaraz egiten den Zuzenbidea sustatzea eta euskara juridikoaren normalizaziorako tresna baliagarria izatea ziren, hala unibertsitatearen alorrean nola praktikaren eremuan, argitalpenaren helburuak.
Antolatzaileen artean hauek azaltzen ziren: Iñaki Agirreazkuenaga Zigorraga. (EHU. Donostia), Xabier Arzalluz Antia (DU. EAJ. Bilbo), Maider Hennebutte-Maniort (Abokatua. Biarritz), Jose Luis Lizundia Askondo (Euskaltzain osoa, Bilbo), Abel Muniategi Elorza. (DU, Bilbo), Mertxe Olaizola Maiz. (HAEE/IVAP. Gasteiz), Jon Ander Perez-Ilzarbe Saragüeta. Nafarroako Gobernua. Iruñea), Kepa Sanpedro Layuno (Bizkaiko Abokatu Kolegioa, Bilbo), Ander Urrutia Badiola (DU, Euskaltzaindia. Bilbo) eta Patxi Zabaleta Zabaleta (Euskaltzaindia. Iruñea)
Azken zuzendaria Nekane San Migel Bergaretxe izan da Bizkaiko Entzutegi Probintzialekoa. Eta erredakzio Batzordea hauek osatzen zuten: Itziar Alkorta Idiakez. (EHU. Donostia), Igone Altzelai Uliondo. (EHU, Donostia), Joxe Ramon Bengoetxea Caballero (EHU. Donostia), Garbiñe Biurrun (EAEko Auzitegi Nagusia. Bilbo), Cesar Gallastegi Aranzabal (DU, Bilbo), Jon Etxabe Jauregi (Gipuzkoako Abokatu Kolegioa. Donostia), Roldan Jimeno Aranguren. (NUP, Iruñea), eta Silbia Sarasola (MU, Oñati). Idazkaria EHUko Ixusko Ordeñana Gezuraga zen eta Eva Nieto argitalpenen idazkaria.

## Erreferentziak

* ↑ «ELERIA aldizkaria. Bilaketa aurreratuaren emaitzak :: Inguma - Euskal komunitate zientifikoaren datu-basea» www.inguma.eus (Noiz kontsultatua: 2020-05-26).
* ↑ «Eleria, Euskal Herriko Legelarien Aldizkaria - Eusko Ikaskuntza» www.eusko-ikaskuntza.eus (Noiz kontsultatua: 2020-05-26).

## Ikus, gainera

* Gizarte zientziak
* Uztaro aldizkaria (giza-zientziak, 1990ean sortua),
* Aldiri, Arkitektura eta abar aldizkaria (arkitektura, 2009an sortua),
* Osagaiz aldizkaria (osasun-zientziak)
* Kondaira aldizkaria (historia)
* BAT aldizkaria (soziolinguistika)
* Ekaia aldizkaria (zientzia)
* Eusko Ikaskuntza
* Udako Euskal Unibertsitatea

## Kanpo estekak

* Eleria aldizkariaren webgunea
* ELERIA aldizkaria Inguman (Euskal Komunitate zientikoaren datu-basea). 266 artikulu
* Datuak: Q95560431
# Eleusis (mitologia)

Eleusis (antzinako grezieraz: Ἐλευσῖνι, Eleusîni greziar mitologian, baita ere Eleusinus Eleusis hiriaren heroi sortzailea izan zen, eta haren izena jaso zuen.

## Familia

Eleusis Hermes eta Daeira, edo Ogygusen semea zen. Panyasisek hari buruz idatzi zuen esanez Triptolemusen aita zela.

## Mitoa

Autore berantiarrek diotenez, Eleusis eta Cotonea, Triptolemoren gurasoak, Demeterrek bisitatu zituen, bere semea egunez esne jainkotiarrarekin hazten eta gauez sutan jartzen ari baitzen. Erritual horrek Triptolemo ume hilkor arruntak baino azkarrago haztea eragiten zuen. Demeterrek Eleusis bera hil omen zuen errituala oztopatzeagatik. Geroago, jainkosak Eleusis izena eman zion Triptolemori berari, mutikoaren aitaren omenez.

## Erreferentziak

* ↑ Panyasis, Greziaren deskribapena, 1. 38. 7
* ↑ Higino, Alegiak 147

## Kanpo estekak

* Datuak: Q1328260
* Multimedia: Eleusis / Q1328260
# Eleuterio Tapia

Eleuterio Tapia (Asteasu, Gipuzkoa, 1926ko irailaren 26a - 1988ko irailaren 18a) musikaria eta herri kirolaria izan zen. Trikitilaria, hainbat eta hainbat erromeria alaitu zituen; beste trikitilari batzuen maisu izan zen, besteak beste, bere iloba Joseba Tapiarena. Herri kiroletan ere bere eskuetatik pasa zen Iñaki Perurena adibidez.
Asteasuko Errotaberrieta baserrian jaio zen, Andazarratetik gertu. Mutegia baserrian bizi izan zen (Muttaia Asteasuko euskalkian, Mindegia euskara batuan). Aita Jose Tiburtzio Tapia izan zuen eta ama Maria Julia Amenabar, hamabost senideetan bederatzigarrena.
Herri kirolarekin lotura estua izan zuen. Besteak beste, segalari lanetan, hiru sega-apustu eta Euskadiko Sega Txapelketa bat irabazi zituen.
Soinu txikiari dagokionez, etxetik jaso zuen musikarako afizioa, bere ama Maria Juliak aho-soinua jotzen zuenez eta aita Jose Tiburtziok bertsotan egiten zekienez. 14 urterekin Santa Eske, Gabon Eske eta horrelakoei esker aurreratutako diruarekin auzoko bati soinu txiki bat erosi zion. Villabonan soinu handia jotzen zuen batekin abiatu zituen lehen ikasketak, Tolosako beste batekinjarraitu zuen gero. Hala ere, Jazinto Rivas Elgetarekin egin zituen aurrerapenik handienak eure etxera ekarri zutenean Eleuterioren irakasle, Elgetak ohiko zuen baldintzetan: eguneko hamar pezeta eta mantenua.
Asteasuko Plaza Nagusian haren omenezko eskultura bat dago, Tomas Ugartemendiak egina. 2018ko abenduaren 1ean Euskal Herriko Trikitixa Elkarteak Eleuterio Tapia bera zen festa liburua aurkeztu zuen, Joxean Agirrek Eleuterioren bizitzari buruz idatzia.

## Erreferentziak

* ↑ Agirre Odriozola, Joxean. (2018). Eleuterio Tapia bera zen festa. Euskal Herriko Trikitixa Elkartea ISBN 978-84-946685-3-1..

## Ikus, gainera

* Euskal Herriko Trikitixa Elkartea

## Kanpo estekak

* Datuak: Q20492724
# Elesbão Veloso

Elesbão Veloso Brasilgo udalerri bat da, Piauí estatuan kokatua. 13.607 biztanle ditu 1.383,019 km²ko eremuan.

## Ikus, gainera

* Piauí

## Kanpo estekak

* Datuak: Q2078352
* Multimedia: Elesbão Veloso / Q2078352
# El Coral

El Coral Nikaraguako Chontalesko departamenduko udalerri bat da. 2012ko estimazioen arabera 7909 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2215960
* Multimedia: El Coral / Q2215960
Txantiloi:Chontalesko departamenduko udalerri aurkibidea
# El Correo de Guipúzcoa

El Correo de Guipúzcoa Donostian 1898 eta 1912 artean argitaratutako egunkaria izan zen, joera karlista zuena.
Bere inprimategian egina, kanpainak egin zituen errepublikano eta nocedalisten kontra. José Navarro Cabanesen esanetan, 1901eko abuztuaren 31n talde armatu batek bere erredakzioa eraso zuen.

## Zuzendariak

* José Liñán (1898-?)
* Román Oiartzun (1908-1912)

## Kanpo estekak

* Datuak: Q26203254
* ↑ Navarro Cabanes, José. (1917). Apuntes bibliográficos de la prensa carlista. Valentzia: Sanchís, Torres y Sanchís, 219 or..
# El Corte Ingles XXXIII. Bandera

El Corte Ingles XXXIII. Bandera irailaren 21ean, Portugaleten ospatu zen 2008ko TKE Ligako azkeneko estropada izan zen. Bizkaian ospaturiko laugarren estropada izan zen eta Oriok irabazi zuen.
El Corte Ingles Banderaz gain, 2009ko TKE Ligan egoteko play-offen azkeneko kanporaketa ospatu zen eta Kaikuk eta Samertolameuk TKE Ligara igotzea lortu zuten.

## Play-offa
### Estropada

Lehenengo txanda :
| Kalea | Elkartea | 1. ziaboga | 2. ziaboga | 3. ziaboga | Bukaera |
| 1 | Laredo | + 0:10 | + 0:02 | + 0:34 | 20:50,16 |
| 2 | Arkote | + 0:03 | + 0:08 | + 1:34 | 20:02,92 |
| 3 | Samertolameu | + 0:01 | + 0:03 | + 1:12 | 19:54,82 |
| 4 | Kaiku | 04:07 | 09:46 | 14:14 | 19:42,00 |

### Emaitza

| Emaitza | Elkartea | Puntuak | Denbora | Elkartea | Sailkapena | +/- | Puntuak |
| 1 | Kaiku | + 4 | 19:42,00 | Kaiku | 1 | 0 | 8 |
| 2 | Samertolameu | + 3 | + 00:12,82 | Samertolameu | 2 | 0 | 6 |
| 3 | Arkote | + 2 | + 00:20,92 | Arkote | 3 | 0 | 4 |
| 4 | Laredo | + 1 | + 01:08,16 | Laredo | 4 | 0 | 2 |
Berdezkoak 2009ko TKE Ligan parte hartuko dute.

## San Miguel Liga
### Estropada

Lehenengo txanda :
| Kalea | Elkartea | 1. ziaboga | 2. ziaboga | 3. ziaboga | Bukaera |
| 1 | Pedreña | + 0:03 | 09:45 | 14:25 | 19:45,48 |
| 2 | Hondarribia | + 0:02 | + 0:07 | + 0:06 | 19:52,55 |
| 3 | Zarautz | 14:13 | + 0:07 | + 0:08 | 19:57,03 |
| 4 | Zumaia | + 0:05 | + 0:17 | + 0:22 | 20:09,53 |
Bigarren txanda :
| Kalea | Elkartea | 1. ziaboga | 2. ziaboga | 3. ziaboga | Bukaera |
| 1 | Orio | 04:16 | 09:36 | 14:19 | 19:33,12 |
| 2 | San Pedro | + 0:06 | + 0:11 | + 0:15 | 19:48,10 |
| 3 | Castro | + 0:03 | + 0:17 | + 0:23 | 19:59,92 |
| 4 | Urdaibai | + 0:05 | + 0:05 | + 0:15 | 19:53,86 |

### Emaitza

| Emaitza | Elkartea | Puntuak | Denbora | Elkartea | Sailkapena | +/- | Puntuak |
| 1 | Orio | + 12 | 19:33,12 | Urdaibai | 1 | 0 | 198 |
| 2 | Pedreña | + 11 | + 00:12,36 | Castro | 2 | 0 | 190 |
| 3 | San Pedro | + 10 | + 00:14,98 | Orio | 3 | 0 | 177 |
| 4 | Hondarribia | + 9 | + 00:19,23 | San Pedro | 4 | 0 | 163 |
| 5 | Urdaibai | + 8 | + 00:20,74 | Zarautz | 5 | 0 | 151 |
| 6 | Zarautz | + 7 | + 00:23,91 | Pedreña | 6 | 0 | 139 |
| 7 | Castro | + 6 | + 00:26,80 | Hondarribia | 7 | 0 | 118 |
| 8 | Zumaia | + 5 | + 00:36,41 | Zumaia | 8 | 0 | 106 |
| - | - | - | - | Cabo da Cruz | 9 | 0 | 79 |
| - | - | - | - | Tiran | 10 | 0 | 71 |
| - | - | - | - | Arkote | 11 | 0 | 53 |
| - | - | - | - | Laredo | 12 | 0 | 17 |

## Ikus, gainera

* 2008ko TKE Liga
* El Corte Ingles Bandera

## Errenferentziak

* 1 2 2008ko San Miguel Liga

## Kanpo estekak

* Datuak: Q12256633
# El Corte Inglés

El Corte Inglés Espainiako denda handien arteko talde nagusia da, eta Portugalgo hamargarrena.

## Historia

César Areces Rodríguez El Corte Inglésen fundatzailea eta finantzatzailea izan zen, baita lehenengo presidentea eta akzioduna ere. Lehenengo denda 1935ean zabaldu zen, eta handik gutxira handitzen joan zen.
Ramón Areces hiltzerakoan, Isidoro Álvarez (Madrilen jaioa) oinordeko izendatu zuten, eta laster Espainiako gizonik aberatsenen artean izatera pasa zen. 1995eko azaroan El Corte Inglések Galerías Preciados deituriko biltegi handietako konpainia erosi zuen, enpresa honen gune guztiak erosiz.
2001eko azaroaren 2an El Corte Inglések Marks&Spenceren biltegi guztiak erosi zituen, enpresa honek Espainia eta Portugalen zituen negozioak uzterakoan. Urte berean, El Corte Inglések Lisboan zabaldu zuen bere lehenengo denda Portugalen, eta horren ondoren, 2006an, Oporton zabaldu zuen bere bigarren denda herrialde honetan. 2008an denda berriak zabalduko ditu Italian: Milan, Erroma eta Palermo hirietan, hain zuzen ere.
Era berean, El Corte Inglésen parte den arropa dendak, Sferak, bost gune ditu Belgikan (Brusela eta Lieja), Grezia (Salonika eta Atenas) eta Portugalen (Coinbra). Gutxi barru, gainera, Puerto Ricon denda berri bat zabalduko du.

## Enpresa

Enpresak 61 merkataritza gune ditu. Horietatik, 59 Espainian daude eta beste bi Portugalen. Era berean, beste 38 hipermerkatu ditu Hipercor izenpean. Denboraren poderioz, El Corte Inglések bere eskaintza dibertsifikatu du, eta beste azpi-enpresa batzuk sortu dira:
* Viajes El Corte Inglés
* Informática El Corte Inglés
* Hipercor
* Sfera
* Opencor

## Saltokiak Euskal Herrian

El Corte Inglés-ek zazpi saltoki ditu Hego Euskal Herrian, non Donostia da saltokirik ez duen hiriburu bakarra. Bizkaian dago saltoki handiena, On Diego Lopez Haroko Kale Nagusiko 7 eta 9. zenbakian. Ercilla kalean, Galerías Preciados ohiean, beste saltoki txikiagoa dauka eta kultura eta elektronika produktuak saltzen dituen beste zentro bat Kale Nagusiko 20. zenbakian, Marks & Spencer saltoki zaharraren eraikinean. Bizkaian, halaber, Barakaldoko Megapark merkatalgunean, aukerazko produktuen denda dauka El Corte Inglés-ek.
Gasteizen eta Iruñean merkatalgune bana ditu El Corte Inglés-ek, eta baita beste bat Eibarren, non berria eraiki zen Alfa lantegi zaharraren orubean, Ego Gain kaleko zazpigarren zenbakian.

## Kanpo estekak

(Gaztelaniaz) El Corte Inglesen webgunea
* Datuak: Q623133
* Multimedia: El Corte Inglés / Q623133
# El Correo Gallego

"El Correo Gallego" Galiziako egunkari beteranoa da, Compostelako Donejakuen "Editorial Compostela" taldeak gaztelaniaz argitaratutakoa, "Galicia Hoxe" galizierazko kazeta bezala.
1878an José María Abizanda eta Manuel Comellas Coímbrak sortu zuten Ferrolen. 1938an egoitza nagusia Compostelara mugitu zuten.

## Kanpo estekak

* (Gaztelaniaz) "El Correo Gallego" kazetaren webgunea
* Datuak: Q3312356
* Multimedia: El Correo Gallego / Q3312356
# El Consorcio

El Consorcio euskal musika taldea da, 1990eko hamarkadan eta Bilbon sortutakoa. Nahiz eta taldekideak Mocedades taldearenak izan, honek bere bide independente du.

## Taldekideak

* Amaia Uranga
* Estibaliz Uranga
* Iñaki Uranga
* Sergio Blanco
* Carlos Zubiaga

## Diskografia

* Lo que nunca muere (1994)
* Peticiones del oyente (1995)
* Programa doble (1996)
* Cuba (1998)
* Las canciones de mi vida (2000)
* En vivo desde el corazón de México (2003)
* De ida y vuelta (2005)
* Querido Juan (2008)
* De Mocedades a El Consorcio. 40 años de música (2010)
* Noche de ronda (2012)

## Bildumak

* El Consorcio (1996)
* Grandes éxitos (1997)
* Cachito mío (2001)
* Los diez de El Consorcio (2002)
* Lo mejor (2003)
* El Consorcio (2006)
* Canciones para toda la vida (2007)
* Grandes intérpretes (2007)

## Ikus, gainera

* Euskal Herriko musika garaikidea
* Bilboaldeko musika taldeak

## Kanpo estekak

* Datuak: Q8772958
* Multimedia: El Consorcio / Q8772958